Cuneiform Tablet Kt 91/k 425 (AKT 8 181)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KÙ.BABBAR ša um-ma-ša a-na me-er-i-tí-ša i ba-áb-tim té-zi-bu a-na ḫu-bu-ul a-na a-ḫe-ša a-tù-nu ta-lá-qé-a ni-zi-iz-ma i-na a-wa-tim ni-bu-šu-nu-ma iš-tù gám-ru-um ù ša a-na bi-ki-tim ša um-mì-ki ù a-ḫi-ki iṣ-ḫe-ru ší-tí KÙ.BABBAR 0.5 ma-na 7 GÍN KÙ.BABBAR ù 2.25 GÍN KÙ.GI ku-nu-ki ša en-um-a-šùr ù šu-mì-a-bi-a a-na en-um-DINGIR DUMU ḫa-da-a i-na pu-ùḫ-ri-ni ni-ip-qí-id-ma na-áš-a-ki-im i-na ŠÀ.BA KÙ.BABBAR ri-ik-sí-im 2.25 GÍN KÙ.BABBAR ša ì-lí-a ni-is-ḫa-tum ša a-šùr na-ad-a KÙ.BABBAR šu-a-tí a-na É li-mì-im dí-ni KÙ.BABBAR a-ni-um É e-lá-ma ib-ší 2 ṣí-il₅-a-nu ša ṭup-pé-e ku-nu-ku ša a-ḫe-ki ù um-mì-ki i-ba-ší-ú pá-al-ḫa-ni-ma pá-ṭá-ra-am ú-lá ni-mu-wa lá ta-áš-ta-na-me-i ki-ma um-mì-ki iš-tù 10 ša-na-tim nu-a-um aḫ-zu-ma i-na É nu-a-im wa-áš-ba-at-ni a-na KÙ.BABBAR ma-dí-im mì-ma lá ta-da-gi₅-li KÙ.BABBAR a-mì-um ù KI-kam um-mì-ki